Cuneiform Tablet BIN 6 39 (NBC 4049)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma a-mur-IŠTAR-ma té-er-tí ša ki-ma i-a-tí a-šu-mì té-ṣú-bu iš-tù a-lim{ki} i-li-kam a-ṣé-er té-ṣú-bu pá-ni-ú-tim ù a-ni 0.33333 ma-na 4.5 GÍN KÙ.BABBAR ša ki-ma i-a-tí a-na ṣí-ib-tim il₅-qé-ú-nim-ma a-na té-ṣú-bi iš-ta-aq-lu a-bi a-ta be-lí a-ta a-ma-kam tap-pá-e-kà té-ṣú-bi e-ri-iš-ma a-na a-lim{ki} a-na ša ki-ma i-a-tí šé-bi-il₅-ma ṣí-ib-tum lá i-ma-i-da-am a-šùr ù IŠTAR-ṣa-at il₅-kà li-dí-a-ni KÙ.BABBAR 1 GÍN i-na KÙ.BABBAR-pì-kà a-na ší-a-ma-tim lá ú-šé-bi-lá a-ma-kam a-du-ú ša-al a-na ša i-dí-{d}IŠKUR a-na ma-tim ki-li-ša ú-ma-ší-sà ì-lí sà-ru-tám ú-ul a-wi-lu-tám ta-<gap> <gap>